《憩小峨嵋》
宋代·顾禧

偶上峨嵋岭，悠然对夕曛。
孤峰擎落日，古殿宿寒云。
石暗松涛作，天空鹤唳闻。
幽寻惬素抱，世态自纷纭。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。